
ΕΦΗΜΕΡΙΣΤΗΣΚΥΒΕΡΝΗΣΕ8Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

6 ΝΟΕΜΒΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 
' ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας, εκτάσεως, εμβαδού σαράντα στρεμμά¬ 
των (40) στη θέση «Καίσαρη» περιφέρειας Κοινότητας Πηγής 


Νομού Ιωαννίνων. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγχριση μεταφοράςσυντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. . 2 

Έγκριση πραγματοποίησης μεταφοράς συντελεστή δόμησης σε ακι¬ 
νήτου που βρίσκεται εντός του ρυμοτομικού σχεδίου Δήμου Γλυ¬ 
φάδας (Ν. Αττικής). 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3307 (1) 

Κήρυξη ως αναδασωτέας, εκτάσεως, εμβαδού σαράντα στρεμμάτων 
(40) στη θέση «Καίσαρη» περιφέρειας Κοινότητας Πηγής Νομού Ιω¬ 
αννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. 3200/1955, περί διοικητικής αποκέντρω¬ 


σης, όπως τροποποιήθηκε και συμπληρώθηκε μεταγενέστερα με το 
Ν.Δ. 532/1970. 

2. Τις διατάξεις του Ν. 998/1979 «Περί προστασίας των δασών και 
των δασικών εν γένει εκτάσεων της χώρας» και συγκεκριμένα: 

α) του άρθρου 41 παράγρ. 1, β) του άρθρου 38 παράγρ. 1. 

3. Τις διατάξεις του Υπουργείου Γεωργίας, αριθ. α) 160417/ 
1180/8.7.1980 και β) 182447/3049/24,1980. 

4. Τη με αριθ. ΕΣ 18428/1.7.92 απόφαση του Νομάρχη Ιωαννί¬ 
νων «Περί ανάθεσης ασκήσεως αρμοδιοτήτων». 

5. Τη με Δΐ/8.10.92 εισήγηση της Όλγας Καραγιαννοπούλου Δα- 
σολόγου υπαλλήλου του Δασαρχείου Κόνιτσας με την οποία προτείνεται 
η κήρυξη ως αναδασωτέας, της αναφερόμενης στο θέμα εκτάσεως, απο¬ 
φασίζουμε: 

Κηρύσσουμε αναδασωτέα, με σκοπό να επανέλθει στην προτέρα της 
κατάσταση με φυσική οιναγέννηση την καταστραφείσα στις 9 Σεπτεμ¬ 
βρίου 1992 από Πυρκαϊά, Δημόσια έκταση με μορφή δάσους, εμβαδού 
σαράντα (40) στρέμ. στη θέση «Καίσαρη» Περιφέρειας Κοινότητας Πη¬ 
γής, Νομού Ιωαννίνων και απεικονίζεται με συνθηματική παράσταση 
στο συνημμένο απόσπασμα χάρτη της περιοχής, με κλίμακα 1: 
20.000, το οποίο αποτελεί αναπόσπαστο μέρος της παρούσας. 

Η έκταση έχει όρια: 

ΑΝΑΤΟΛΙΚΑ: Με δημόσια δάσος Πηγής. 

ΔΥΤΙΚΑ: Ομοίως. 

ΒΟΡΕΙΑ: Ομοίως. 

ΝΟΤΙΑ: Ομοίως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόνιτσα, 8 Οκτωβρίου 1992 
Ο Δασάρχης 

ΧΑΡΙΛΑΟΣ ΨΑΡΟΒΑΣΙΛΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Ν ΟΜΑΡΧΙΑ ΙϋΑΝΝΙΝϋΝ 

δ/νΙΗ ΔΑΣΩΝ 
ΔΑΣΑΡΧΕΙΟ ΚΟΝΙΤΣΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α' 138) όπως τροποποιήθηκε με το από 19.6.1987 Π. 
Δ/γμα (Δ 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α’ 154), 
όπως τροποποιήθηκε με το υπ’ αριθμόν 367/1987 Π. Δ/γμα (Α' 
163). 

4. Τις διατάξεις του άρθρου 23 παρ. 1 (εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την Τ 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). > 

6. Την 5390/10.2.1992 πράξη συναίνεσης ενώπιον της συμβο¬ 
λαιογράφου Αθηνών Ελευθερίας Βασιλακοπούλου - Κουγιουμτζίδη της 
Ιωάννας σύζ. Γεωργίου Αλεξίου το γένος Νικολάου και Σταματικής 
Τσέλλου, αποκλειστικής κυρίας του περιγραφομένου στο άρθρο 1 του 
παρόντος ακινήτου. 

7. Την κατόπιν αυτοψίας της υπαλλήλου Ελ. Μακρή, επιβεβαίωση 
των εμπλεκομένων στον υπολογισμό του μεταφερομένου συντελεστή δό¬ 
μησης στοιχείων του ακινήτου που βρίσκεται εντός του ρυμοτομικού 
σχεδίου Αθηνών επί της οδού Ηλιου Ο.Τ. 76. 

8. Το υπ’ αριθ. 896/1992 υπηρεσιακό σήμα της Διεύθυνσης Οικο¬ 
δομικών και Κτιριοδομικών Κανονισμών (Δ.Ο.Κ.Κ.) Τμήμαξ Μεταφο¬ 
ράς Συντελεστή Δόμησης. 

9. Την 622/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

10. Την 34649/18.5.1992 απόφαση του Υπουργού Περιβάλλο¬ 
ντος Χωροταξίας και Δημοσίων Έργων για προέγκριση της σχετικής 
τεχνικής μελέτης με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου) που βρίσκεται εντός του ρυμοτομικού σχεδίου Αθηνών επί 
της οδού Ηλιου αριθ. 31 (Ο.Τ. 76) και έχει χαρακτηρισθεί ως διατηρη¬ 
τέο με το από 25.10.1984 Π. Δ/γμα (Δ' 20/8.2.1985) και του 
οποίου την αποκλειστική κυριότητα έχει η παραπάνω συναινούσα στη 
μεταφορά, του συντελεστή δόμησης Ιωάννα σύζ. Γεωργίου Αλεξίου το 
γένος Νικολάου και Σταματικής Τσέλλου όπως το βαρυνόμενο ακίνητο 
φαίνεται με στοιχεία Α, Β, Γ, Δ, Α στο σχετικό πρωτότυπο διάγραμμα 
σε κλίμακα 1:100 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 81425/1992 πράξη του και που 
αντίτυπό του σε φωτοσμίκρυνσηη δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 255,38 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσεις του οποίου πραγματο¬ 
ποιείται η μεταφορά: 3,6. 

δ. Δομήσιμες επιφάνειες που αντιστοιχούν σ’ αυτό είναι: 919,37 τ.μ. 

ε. Δομημένη επιφάνεια: 258,34 τ.μ. (150,11 τ.μ. στο ισόγειο και 
108,23 τ.μ. στους ορόφους). 

στ. Μεταφερόμενη δομήσιμη επιφάνεια: 661,03 τ.μ. (28.66 τ.μ. 
από ισόγειο και 632,37 τ.μ. από ορόφους). 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Ιωάννας συζ. Γεωργίου Αλεξίου το γένος Νικολάου και Στα¬ 
ματικής Τσέλλου, για εμβαδόν 661,03 τ.μ. ήτοι 28,66 τ.μ. από ισό¬ 
γειο και 632,37 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στο Υπουργό Περιβάλλοντος, Χωροταξίας και Δημοσίων έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 10 Οκτωβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

(3) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Γλυφάδας (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α’ 138) όπως τροποποιήθηκε με το από 19.6.1987 Π. 
Δ/γμα (Δ 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α’ 154), 
όπως τροποποιήθηκε με το υπ’ αριθμόν 367/1987 Π. Δ/γμα (Α' 
163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α’ 137). 

5. Τυν Τ 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β’ 702). 

6. Την 35946/1991 αίτηση της Χαρίκλειας Κουτσούμπη. 

7. Την από 16.6.1992 αίτηση των Γεωργίου Κουτσούμπη και Χρι¬ 
στίνας Πέττα. 

8. Το υπ’ αριθ. 75413/1991 αίτηση της Αιμιλίας Μπλούνα ενερ- 
γούσης ως πληρεξούσιας των Νικολάου Διομήδη - Πετσάλη Διομήδη, 
Μαρίας - Εμιλυ Πετσάλη - Διομήδη και Αλεξίας - Ιζόλδης Πετσάλη 
Διομήδη. 

9. Την 26/1992 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

10. Την 31359/23.7.1992 απόφαση του Υφυπουργού Περιβάλλο¬ 
ντος Χωροταξίας και Δημοσίων Έργων για προέγκριση της σχετικής 
τεχνικής μελέτης με πρόταση του Υφυπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του συντελεστή δό¬ 
μησης που εγκρίθηκε με το από 27.4.1991 Π. Δ/γαμ (Δ' 252), από το 
βαρυνόμενο (διατηρητέο) ακίνητο, που βρίσκεται εντός του ρυμοτομικού 
σχεδίου του Δήμου Κηφισιάς (Ν. Αττικής) και ειδικότερα επί της Λεω¬ 
φόρου 'Κηφισίπας και της οδού Δεληγιάννη αριθ. 28, για το οποίο έχουν 
εκδοθεί οι 2442/1991, 2789/1991, 3091/1991 και 3173/1991 
σχετικοί τίτλοι δικαιώματος μεταφοράς συντελεστή δόμησης, στο όνομα 
των Νικολάου Διομήδη - Πετσάλη Διομήδη, Μαρίνας - Έμιλυ Πε¬ 
τσάλη Διομήδη και Αλεξίας Ιζόλδης Πετσάλη - Δομήδη, σε άλλο ακί¬ 
νητο (ωφελούμενο), που βρίσκεται εντός του ρυμοτομικού σχεδίου Δή¬ 
μου Γλυφάδας (Ν. Αττικής) και ειδικότερα επί της οδού Μπάτσαρη (οι¬ 
κοδομικό τετράγωνο 39), φερόμενο ως ιδιοκτησία Χαρίκλειας Κου¬ 
τσούμπη, Γεωργίου Κουτσούμπη και Χριστίνας Πέττα, όπως το ωφε¬ 


λούμενο φαίνεται με στοιχεία Α Β Γ Δ Α στο σχετικό πρωτότυπο διά¬ 
γραμμα σε κλίμακα ακίνητο 1:200, που θεωρήθηκε από τον Προϊστά¬ 
μενο της Δ/νσης Τοπογραφικών Εφαρμογών με την 82922/1992 
πράξη του και που αντίτυπό του σε φωτοσμίκρυνσηη δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 254,85 τ.μ., που αντιστοιχεί σε 39,44 τ.μ. (8,5 
τ.μ. από ισόγειο και 30,94 τ.μ. από ορόφους) του βαρυνομένου ακινή¬ 
του. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 639,00 τ.μ. 

β. Ποσοστό κάλυψης: 30%. 

γ. Συντελεστής δόμησης: 1,199 

δ. Μέγιστο επιτρεπόμενο ύψος του ανεγερθησομένου κτιρίου: 

Δέκα οκτώ μέτρα (18,00 μ.). 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 82922/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να προσκομισθεί 
στην αρμόδια πολεοδομική υπηρεσία από τους ενδιαφερομένους πιστο¬ 
ποιητικό από το οικείο Υποθηκοφυλάκειο για τη σημείωση στη μερίδα 
των δικαιούχων, του παρόντος διατάγματος καθώς και βεβαίωση από 
την αρμόδια υπηρεσία του Υπουργείου Περιβάλλοντος, Χωροταξίας και 
Δημοσίων Έργων ότι ακυρώθηκαν οι 2442/1991, 2789/1991, 
3091/1991 και3173/1991 ονομαστικοί τίτλοι δικαιώματος μεταφο¬ 
ράς συντελεστή δόμησης. 

Άρθρο 2 

Ακυρώνονται οι 2442/1991, 2789/1991, 3091/1991 και 
3173/1991 σχετικοί τίτλοι δικαιώματος μεταφοράς συνετελεστή δό- 
μησης. 

Άρθρο 3 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στο Υπουργό Περιβάλλοντος, Χωροταξίας και Δημοσίων έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Οκτωβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒ/ΝΤΟΣ. ΧΩΡ/ΞΙΑΣ & ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







